JUMAL KÕNELEB
Täna tahame jagada midagi, mis on meile kõige südamelähedasem.
Kõik see, mida oleme saanud -
usk, imelised palvevastused ja tarkus on tulnud Jumalalt.
Meie elu tegi kannapöörde, kui õppisime Jumalat tundma.
Piibel ütleb, et Jumala tundmine on arukus. (Õpetussõnad 9:10)
Jumal on päriselt äratuntav.
Kui õppisime Jumalat lähedaselt tundma,
muutis see meie elu täielikult.
See teema on meile kõige südamelähedasem.
Sest ristiusk ei ole üks usund paljude teiste usundite hulgas.
Me ei hüüa kellegi poole, kes võib-olla on olemas ja kuuleb.
Kristuse kaudu on meil elav suhe elava Jumalaga.
Ta elab päriselt nüüd meis.
Ta on siin. Ta on meiega koos.
Ta on elav Jumal.
Ta on päriselt see, kes tõusis surnuist üles.
Ta ei istu pilvepiiril vaid Ta on siin.
Ta on see sama Jumal,
kes õhtu hakul kõndis paradiisiaias ja veetis aega Aadamaga.
Sama Jumal tahab meiega koos aega veeta.
2. Moosese 33:9 ütleb:
"Ja iga kord, kui Mooses oli läinud telki,
laskus pilvesammas alla ning seisis telgi ukse kohal;
ja ta kõneles Moosesega."
Salm 11: "Ja Issand kõneles Moosesega palgest palgesse,
nagu räägiks mees oma sõbraga."
Issand suhtles Moosesega
nagu mees mehega või naine oma sõpradega.
See sarnanes meie kõigi suhtlemisele ja aja veetmisele.
Samal viisil tahab Issand rääkida meiega palgest palgesse.
5. Moosese 34:10: "Aga Iisraelis ei tõusnud enam niisugust prohvetit
nagu Mooses, keda Issand tundis palgest palgesse..."
Seda Jumalat võime tundma õppida
ja meil võib olla tänagi samasugune suhe Temaga.
Me võime suhelda Temaga palgest palgesse.
Igalühel meist võib olla isiklik suhe Jumalaga.
See on küll see, mida mina sooviksin kõige enam.
Kui sain selle kohta pisutki õpetust,
et Jumal tahab olla minu lähedal,
või kui nägin kasvõi üht sellist kirjakohta,
olgu VT või UT, mis rääkis Jumalat tundnud isikutest,
siis mul tekkis janu ja igatsus Tema järgi.
Algusest peale, usule tulles oli mul ja Joyl soov,
et see oleks tõde ja toimiks.
Jumal kas päriselt on olemas ja hoolib minust või ma ei taha
selle kohta rohkem teadagi.
Kui see on lihtsalt üks filosoofia ja huvitav idee teiste hulgas,
siis see ei huvita mind.
Olin juba uurinud, õppinud psühholoogiat,
filosoofiat, tegelenud joogaga, uurinud muid usundeid
ja ükski neist ei andnud vastust.
Siis kohtusin Jeesusega.
Ta ei olnudki õpetus ega filosoofia. Ta oli reaalne isik.
Ta on Jeesus - Tee, Tõde ja Elu.
Mõnikord on meil, kristlastel ettekujutus,
et Jumal ilmub kellele tahab ja see ei sõltu meist,
kas me leiame Jumalaga lähedase suhte.
Ometi annab Piibel asjast hoopis teise pildi.
Juba enne veeuputust elas inimesi, kellel oli lähedane suhe Jumalaga.
Vaatame 1. Moosese 6:9 alates: "See on jutustus Noa soost:
Noa oli üks õige mees, täiesti vaga oma rahvapõlve seas;
Noa kõndis koos Jumalaga."
Noa elas koos Jumalaga ja Piiblit lugenuna sa tead,
et Noa kaasaegsed ei teinud samamoodi.
Ometi elas Noa lähedases suhtes Jumalaga.
Noa kaasaegne oli ka Eenok.
1. Moosese 5:21 oli Eenok Metuusala sündimisel 65-aastane.
"Eenok kõndis pärast Metuusala sündimist koos Jumalaga
kolmsada aastat, ja temale sündis poegi ja tütreid."
Eenok ja Noa elasid enne veeuputust.
Ammu enne seda, kui oli Jeesusest kuulda.
Samas oli antud tõotus seemne kohta, kes murrab vaenlase.
Ometi elasid nad Jumalaga ühenduses.
Kummagi kohta pole öeldud, et Jumal ilmutas end neile.
Hiljem ilmus Jumal Noale ja andis plaani laeva ehitamiseks.
Enne seda ei öelda muud, kui seda, et nad elasid Jumalaga ühenduses.
Eenoki kohta öeldakse, et kui ta oli käinud Jumalaga
siis teda enam ei olnud. Jumal võttis ta ära.
Ta elas nii lähedal Jumalale,
et Jumal võttis ta ära enne kui ta surma nägi.
Nii lähedal elasid nad Jumalale,
vaatamata sellele, et pattulangemine oli toimunud.
Need on ainult kaks isikut enne veeuputust.
Peale seda tuleb Vanas Testamendis palju inimesi:
Aabraham ja Mooses, keda Joy mainis.
Vahepeal veel Joosep, Iisak, kõik prohvetid,
Saamuel, kuningas Taavet ja ka Deboora - ka naisi leidub.
Neil oli lähedane suhe Jumalaga.
Nagu ütlesin, siis sageli mõeldakse, et Jumal lihtsalt ilmus nende ellu.
See ei olnud nii.
Enamikuga oli nagu Noa ja Eenokiga.
Nemad otsisid Jumalat ja leidsid elava Jumala.
Kui see tõesti on tõene ja nagu Jan ütleb, et Piiblis on kirjas,
et ma võin päriselt tundma õppida Taeva ja maa loojat,
kui mul võib olla lähedane suhe igavikulise Jumalaga,
kes on selle maailma loonud,
kas siis on midagi tähtsamat või targemat sellest,
et teen nagu Eenok ja Taavet ning õpin Teda tundma?
Õpetussõnad 3:6:
"Õpi teda tundma kõigil oma teedel."
Siin julgustatakse meid Teda tundma õppima.
Siin ei öelda, et mõni tunneb ja mõni mitte.
Siin lausa soovitatakse ja salm 5 ütleb:
kõigest südamest ja ära toetu omaenese mõistusele!
Õpi teda tundma kõigil oma teedel, siis Ta teeb su teerajad tasaseks!
Ära ole iseenese silmis tark!
Karda Issandat ja tagane kurjast!
See on su ihule terviseks ja luudele-liikmetele kosutuseks."
Jumala tundmine on terviseks mu ihule ja virgutuseks mu luudele.
See räägib mu tervisest.
"Austa Issandat oma varandusega" ja veidi edasi loeme:
"Õnnis on inimene, kes leiab tarkuse (ehk Issanda tundmise)
ja inimene, kes jõuab arusaamisele, sest sellest on rohkem kasu
kui hõbedast ja rohkem tulu kui kullast.
See on kallim kui pärlid, ja ükski asi, mida sa ihaldad,
ei ole sellega võrreldav.
Selle paremal käel on pikk iga ja vasakul käel rikkus ning au."
See mõjutab ka toimetulekut!
"Selle teed on armsad teed ja kõik selle rajad on rahu.
Ma saan oma ellu rahu.
See on elupuuks neile, kes sellest kinni haaravad,
õnnis, kes seda suudab hoida."
Tuleb öelda, et seda ma vajan.
Mina pean ütlema, et Jeesus on mulle tõesti kõigest armsaim.
Mitte keegi ei tähenda minu jaoks nii palju.
See lähedane suhe, mis mul on Temaga
on kõige väärtuslikum, mis mul üldse on.
Tarkusest, usust ja kõigest muust tähtsam.
Ma ei võiks elada ilma selleta, et kogen iga päev Tema ligiolu.
Ilma, et saan kuulda Tema häält, Ta räägib minuga Sõna kaudu.
Ta on minu lähedal.
Ma ütlen otse, et ma vajan Teda. Vajan Teda iga päev.
Ma tõesti loodan Tema peale.
Mitte mingi kirjakoht või Piibli tõotus, vaid Jeesus ise.
Pole midagi nii imelist, kui Tema ise.
Seda Jumal tahabki. Ta lõi maailma inimesega suhtlemiseks.
Ta saatis oma ainusündinud Poja, et ükski ei hukkuks.
Jeesus tuli siia maa peale, et me õpiksime Isa tundma.
Ta läks meie eest ristile,
et Ta saaks meid tagasi ühendusse Tema enesega.
Ta ei teinud seda ainult sinu päästmiseks ja et kunagi saaksid Taevasse.
Jeesus ütles: "Mina ei jäta teid orbudeks,
Mina tulen teie juurde."
See ei tähenda seda, et Ta kunagi tuleb meid päästma.
Ta on siin! Ta on äratuntav Jumal siin!
Ta tahab olla meiega koos siin ja praegu! Igal hetkel.
See teeb ristiusust nii meeletult hea.
Joy ütles, meil võib olla suhe igavese Jumalaga siin ja praegu!
See annab meile ka kestva turvatunde.
Jeesuse tundmaõppimine ja Tema lähedal olemine
on vähemalt minu pelgupaik.
Võib mõelda, et Jumal ilmutas end Taavetile,
aga Piibel ei ütle nii.
Apostlite teod 13:22 ütleb Jumal:
Ma olen leidnud Taaveti, Iisai poja, endale meelepärase mehe,
kes teeb kõik mu tahtmist mööda.”
Jumal leidis Taaveti ja nägi, et ta on Talle meelepärane mees.
Piibel ütleb, et kui meie tuleme Jumala ligi,
siis tuleb Tema meie ligi. (Jk.4:8)
Jumal ootab kannatlikult, et hakkaksime teda otsima.
Ilmutuse 3:20:
"Ennäe, ma seisan taga (mu südameukse) ja koputan.
Kui keegi kuuleb mu häält ja avab ukse,
siis ma tulen tema juurde sisse ning söön õhtust temaga ja tema minuga."
Ta seisab meie südameuksel ja koputab ning ootab.
Kui ma avan oma südame, siis Ta tuleb sisse ja sööb minuga õhtust.
Ta veedab minuga koos aega. Ta tahab minuga koos olla.
See ongi asja mõte, et Jumal tahab meiega koos olla.
Ta ei taha teha meiega vaid imesid või anda võidmist ja väge.
Ta tahab lihtsalt olla meiega koos.
Seda on näha näiteks Taaveti elus. Taavetil oli Jumalaga lihtne suhe.
Samamoodi nagu mina võin küsida mõnel päeval:
"Issand, mida teha?"
Ma eeldan, et Isa vastab mulle. Nii tegi ka Taavet.
1. Saamueli 23:2 öeldakse: "Siis küsis Taavet Issandalt,
öeldes: Kas pean minema neid vilisteid lööma?”
Ja Issand vastas Taavetile: Mine ja löö vilisteid ja päästa Keila!”
Teisel korral oli Taavetil taas probleem ja Taavet küsis Issandalt,
öeldes: Kas pean seda röövjõuku taga ajama?
Kas ma saan nad kätte?"
Ta küsis väga konkreetselt: "Isa! Kas ma pean neid taga ajama?
Kas ma saan selle röövjõugu kätte?"
Ei mingit veidrat liturgiat ega rituaale enne Jumala palge ette minemist.
Lihtne küsimus: "Isa, kas ma saan vaenlased kätte?"
Issand vastas talle:
Aja taga, sest sa saad nad tõesti kätte ja päästad kindlasti vangid!”
Kui Taavetil, kes elas Vana Testamendi ajal,
vana lepingu ajal, oli nii lähedane suhe Jumalaga,
siis kui palju lähedasem meie suhe võib olla?
Jumal on Püha Vaimu kaudu asunud elama meisse,
kes oleme Tema vastu võtnud! Ta elab meis.
Ta ei ole lihtsalt siin, vaid Ta elab meis.
Ta on kogu aeg sinu ja minu lähedal.
Ta on lausa meie sees.
Miks Ta ei võiks siis meiega rääkida või olla nii lähedane, kui Ta õieti on?
Miks Ta ei peaks seda tahtma?
Psalme on imeline lugeda,
sest need on tulvil Taaveti armastuseülistust Jumalale.
Kindlasti on need sõnad
tulvanud tema südamest, kui ta on olnud Issanda palge ees.
"Õnnis on mees, kes käib Issanda nõu järgi,
ta on otsekui puu, mis on istutatud veeojade äärde,
mis vilja annab omal ajal ja mille lehed ei närtsi;
ja kõik, mis ta teeb, läheb korda."
Mitmes psalmis näeme, et Taavet tõesti hüüab
Issanda poole rasketes olukordades.
Kui loeme neid lõpuni, siis näeme, kuidas Ta saab vastuse.
Ta saab Sõna või julgustuse Jumalalt ja siis ülistab.
Taavet tuleb Jumala ette tõelisena.
Ta hüüab ja palub abi.
Ta saab vastuse, Sõna ning ta saab julgustust ja ülistab Isa.
Tal on väga loomulik suhe Jumalaga.
Ta ei teeskle ega ürita olla keegi teine.
Ta toetub Isale ja usaldab, et Isa tahab vastata ja hoolib.
Selline suhe võib meil kõigil olla ja selline suhe on minul Jumalaga.
Ma ei ürita olla enamat, kui ma olen.
Kui mul on valu, usupuudus või mured, siis ma lähen Jumala ette ja ütlen:
"Isa, mul on selline probleem! Mida Sa selle kohta ütled?"
Ma usun, et ta räägib ja vastab. Ta julgustab ja tõstab üles.
Selline on meie Isa. Ta jaksab alati.
Piibel ütleb, et Jumal on armastus. 1. Korintlastele 13 ütleb,
et armastus usub kõik, talub kõik, usub kõik.
Jumal jaksab alati tõsta, julgustada ja aidata meid.
See on imeline.
Nagu ütlesin, kui Vana Testamendi prohvetid
said elada nii lähedal Jumalale nagu Taavet, siis on see tõesti
Jumala tahe ka meie osas, kes elame uue lepingu ajal.
Saladus on selles, et peame mõistma,
et Püha Vaim on Jumala kolmas persoon.
Jeesuse kohta öeldi,
et tema on Immaanuel - Jumal meiega (Mt.1:23).
Ingel ilmub Joosepile ja räägib, et Jeesus sünnib ja ütleb nii:
Ennäe, neitsi jääb lapseootele ja toob ilmale poja,
ja teda hüütakse nimega Immaanuel”, see on tõlkes: Jumal on meiega."
Tema nimi on "Jumal on meiega".
See on see, mida Jumal meile meile õpetas
ja mis on meie südamele oluline ilmutus ja mõistmine.
Jumal on endiselt meiega.
Kuigi Taevaisa istub troonil ja Jumala Poeg, Jeesus,
istub Tema paremal käel, siis nagu Jeesus ütles -
Ta ei jätnud meid orbudeks.
Püha Vaim on meile antud ja Tema on see uus Immaanuel,
Jumal on meiega.
Piibli sõnul ütleb Jeesus Johannese 14:16:
"Ja ma palun Isa ja ta annab teile teise Lohutaja,
et tema oleks teiega igavesti."
Jeesus palus ja Isa saatis meile teise kaitsja.
Püha Vaim on nüüd siin.
Ta on tulnud selleks, et meiega koos olla igavesti.
Mõtle sellele.
Jumala kolmas isik, Püha Vaim, on sinuga koos.
Ta ei ole ainult võidmine, jõud või mõne armuanni andja.
Isegi mitte üksnes tarkuse allikas. Ta on Jumal.
Ta on isik, keda Sina võid õppida tundma
täpselt samuti nagu jüngrid tundsid Jeesust.
Samuti, nagu Taavet tundis Isa.
Sina võid Jumalat tundma õppida, sest Ta elab sinus Püha Vaimu kaudu.
Püha Vaim on sinus.
Kuidas see juhtub?
Kuidas võime õppida Püha Vaimu tundma?
Sellest me räägime järgmises osas.
Kui seda mõistad ja see saab sinu elus elavaks,
siis luban sulle, sinu usuelu muutub täielikult.
See pole enam ristiusk selles mõttes, et üritad olla hea kristlane ega selles,
et pead mingeid seadusi täitma.
Siis see muutub tõeliseks eluks.
Korraga saab sellest suhe.
Kui see saab suhteks,
siis see hakkab meeldima ja kõik loksub paika.
Ma ei taha enam kunagi elada lihtsalt kristlasena.
Ma tahan tunda Kristust.
Palvetame.
Tänu, Taevaisa, et Sa tahad olla meie kõigi lähedal.
Tänu, taevaisa, et Sa saatsid oma ainusündinud Poja,
et võiksime tulla tagasi Sinu juurde.
Tänu, Isa, et Sa tulid ja kannatasid meie eest ristisurma
ja tõusid surnuist, et võiksime sinuga olla koos igavesti.
Püha Vaim ma palvetan, et Sa ilmud igale vaatajale uuel viisil.
Püha Vaim, ilmu Jumalana, kinnita ja kerki igas inimeses,
tõuse, räägi ja ilmuta ennast, Püha Vaim! Näita, kes Sa oled!
Näita, et Sa tõesti oled elav Jumal ja meiega koos!
Jeesuse nimel!
Tänu, Issand, et igaüks, kes otsib Sind, leiab Sinu.
Iga otsija leiab. Aamen.
TV7 on väga hea kanal, eks ole, Joy? - On küll.
Suurepärane kanal, mis toob rõõmu, lohutust ja evangeeliumi.
Mina toetan TV7 ja tahan seda ka jätkata.
Igaüks meist on kutsutud levitama evangeeliumi.
Me kõik võib-olla ei saa ja pole ehk kutsutud teletööd tegema
nagu mina ja Joy.
Aga igaüks meist võib aidata n-ö ''vihke korjata''.
Sinagi võid täna helistada TV7 Eesti annetustelefonil 900 1777
Kõne maksab Eestis 7 eurot.
Sel moel saad viia evangeeliumi edasi.
Võid toetada TV7 ka ekraanile tulevate kontonumbrite kaudu.
Nii oled sinagi selle töö osaline. Ole õnnistatud Jeesuse nimel!
Aamen.
Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin